Topnepalnews.com | जापानले विद्यार्थी र प्रशिक्षार्थी कामदारले शरणार्थी आवेदन दिए बन्दि गृहमा राख्ने
दुई साता अघि मात्र शरणार्थी आवेदन दिएका दुई नेपालीलाई नेपाल फर्कन निर्देशन दिएको जापानले अबदेखी विद्यार्थी र प्रशिक्षार्थी कामदारको रुपमा जापान आएकाले शरणार्थी आवेदन दिए बन्दी गृहमा राख्ने भएको छ ।
अर्को महिनाबाट लागु हुने बताइएको यो नियम अनुसार काम गर्न पाउने भएकै कारण शरणार्थी आवेदन दिनेहरुको संख्या बढेको पाइएपछि जापानले नयाँ नियम सार्वजनिक गरेको हो ।
जापानी सञ्चारमाध्यमहरुमा प्रकाशित समाचार अनुसार अब शरणार्थी आवेदन दिएकाले काम गर्ने अनुमति पाउनेछैनन् भने नक्कली शरणार्थी आवेदन दिनेहरुलाई जापान इमिग्रेसका १७ स्थानका बन्दी गृहमा राखिने भएको छ ।
यति मात्र नभई जापानले हाल शरणार्थीका रुपमा काम गर्ने अनुमति पाएकाहरुलाई समेत पुन अनुमति नदिने भएको छ ।
प्रशिक्षार्थी कामदारका रुपमा आउने र शरणार्थी बनेर बस्ने तथा अध्ययनको नाममा आएर पैसा कमाउनकै लागि नक्कली शरणार्थी बनेर बस्नेहरुको संख्या बढेपछि यसमा नियन्त्रण गर्न जापानले नियममा कडाइ गरेको हो ।
जापान सरकारले सार्वजनिक गरेको पछिल्लो तथ्यांक अनुसार जापानमा सबैभन्दा बढी यसरी शरणार्थी आवेदन दिएर बस्नेमा इन्डोनेसियाका १८ सय २९ जना छन् । दोस्रो बढी संख्या भने नेपालीको रहेको छ । हाल १४ सय ५१ जना नेपाली शरणार्थी बनेर जापानमा बस्दै आएका छन् । तेस्रोमा भने फिलिपिनी १४१२ नागरिक शरणार्थी आवेदन दिएर बस्दै आएका छन् ।
यसरी शरणार्थी आवेदन दिएकामध्ये अधिकाशं विद्यार्थी रहेको बताइन्छ । जापान सरकारले अर्को महिनाबाट यो नियम लागु गर्ने भएपछि शरणार्थी आवेदन दिएर काम गरेर बस्दै आएका नेपालीहरुलाई भिषा परिवर्तन वा नेपाल फर्कने दुई विकल्प हुने भएको छ ।
जापान इमिग्रेसनको बन्दी गृहमा लगेमा उनिहरुलाई काम गर्न नदिने तर जापान सरकारले केही समय राखेर सम्वन्धित देश फर्काउने ठानिएको छ ।
काठमाडौं, माघ २५ । सरकारले १३ मुलुकका दूतावासका लागि बिहीबार राजदूत नियुक्त गर्ने भएको छ । सत्तारूढ कांग्रेस, माओवादी केन्द्र र राप्रपाको भागबन्डाका आधारमा राजदूत नियुक्ति हुन लागेको हो । माओवादी र राप्रपाले टुंगो लगाइसकेका छन् भने कांग्रेसबाट बिहीबारसम्म टुंगो लाग्ने भएको छ ।
‘अब चाँडै राजदूतहरूको नियुक्ति हुन्छ, यो साता निर्णय हुनेछ,’ परराष्ट्रमन्त्री डा. प्रकाशशरण महतले भने । बिहीबार बस्ने मन्त्रिपरिषद् बैठकबाट राजदूत नियुक्तिका लागि सिफारिस गर्ने सरकारको तयारी छ । लगत्तै शुक्रबार परराष्ट्रमन्त्री महत बेल्जियम र लक्जेम्वर्ग भ्रमणमा जाने तय भएको छ । गत १९ साउनमा पुष्पकमल दाहाल प्रचण्ड नेतृत्वमा सरकार गठन भएयता भारतमा दीपकुमार उपाध्याय र चीनमा लीलामणि पौड्याल राजदूत नियुक्त भएका छन् ।
राजनीतिक स्रोतका अनुसार कांग्रेस कोटाबाट ६, माओवादीबाट चार र राप्रपाबाट तीनजना राजदूत हुनेछन् । माओवादीले केपी ओली नेतृत्वको सरकारका पालामा सिफारिस गरेका चारजनालाई नै निरन्तरता दिने प्रधानमन्त्रीनिकट स्रोतले जानकारी दिएको छ । माओवादी केन्द्रबाट अघिल्लो सरकारका पालामा डा। महेन्द्रबहादुर सिंह (कतार), लक्की शेर्पा (अस्ट्रेलिया), युवनाथ लम्साल (डेनमार्क), पदम सुन्दास (बहराइन) सिफारिस गरिएका थिए । यसपटक पनि यी देश दोहोरिन सक्ने सम्भावना रहेको बुझिएको छ ।
प्रधानमन्त्रीका परराष्ट्र मामिला सल्लाहकार डा। ऋषि अधिकारीले चाँडै राजदूत नियुक्तिका लागि प्रधानमन्त्री आफैँले अग्रसरता देखाइरहेको जानकारी दिए । ‘मलाई व्यक्तिबारे विस्तृतमा जानकारी छैन, तर प्रधानमन्त्रीले अग्रसरता देखाइरहनुभएको छ, सायद यसै साता टुंगिएला,’ अधिकारीले भने ।
कांग्रेस कोटामा जापान, दक्षिण कोरिया, श्रीलंका, इजरायल, साउदी अरब पर्ने लगभग निश्चित भएको छ । यसबाहेक कांग्रेसको कोटामा थप दुई देशका लागि राजदूत हुनेछन् । यसपटक कांग्रेसबाट डा। जगदीशचन्द्र पोखरेल, डा. दिनेश भट्टराई, डा. विश्वम्भर प्याकुरेल, दिव्यमणि राजभण्डारीको नाम तय भएको छ । पोखरेल र भट्टराई क्रमशः कांग्रेस नेता रामचन्द्र पौडेल र डा. शशांक कोइरालाको सिफारिसमा परेको स्रोतले बतायो । सभापति देउवाको कोटाबाट राजभण्डारी र अर्थशास्त्री डा। प्याकुरेलको नाम तय भएको छ । बाँकी दुईजनाको अझै तय हुन बाँकी छ । यीमध्ये उपप्रधानमन्त्री एवं गृहमन्त्री विमलेन्द्र निधिको कोटाबाट एकजना सिफारिस गर्ने सभापति देउवाको तयारी छ ।
खाली रहेकामध्ये ओमन र बहराइनमा राजदूत पठाउने निर्णय तत्कालीन सुशील कोइराला नेतृत्वको सरकारले गरेको थियो । त्यहाँ पहिलोपटक राजदूत जाँदै छन् । राप्रपाको कोटाबाट नेता निरञ्जन थापा, प्रतिभा राणा र खगेन्द्र बस्नेत राजदूत हुने लगभग तय भएको पार्टी स्रोतले बतायो । यसैबीच, स्पेन वा पोर्चुगलमध्ये एउटा देशमा दूतावास राख्नेबारे छलफल भए पनि टुंगिन बाँकी रहेको परराष्ट्र स्रोतले बताएको छ । माओवादीले पोर्चुगल र कांग्रेसले स्पेनमा दूतावास खोल्नुपर्ने धारणा राख्दै आएका छन् आजको नयाँ पत्रिका दैनिकमा समाचार छ ।
काठमाडौं। स्थानीय तह निर्वाचनको विषयलाई लिएर भरतपुर महानगरपालिका निकै चर्चामा छ । महानगरको मतपरिणामलाई प्रमुख तीन दलले प्रतिष्ठाकै विषय बनाएर निर्वाचनमा होमिएका थिए ।
निर्वाचनपूर्व र मतदानपछि पनि भरतपुर राष्ट्रिय राजनीतिको केन्द्रमा नै छ । सडक र सदनमात्र होइन, न्यायालयमा समेत यसको बाछिटा पुगेको छ । मतपरिणामको उत्सुकतासँगै गणनाका क्रममा दलहरुले गर्ने लफडाले पनि भरतपुरले सबैको ध्यान तान्यो । झन् गणनाका क्रममा मतपत्र च्यातिएपछि त यो विषय संसद र न्यायालयसम्म पुग्यो ।
अहिले मतपत्र सुरक्षाको विषयले चर्चा पाएको छ । ठूलो संख्यामा प्रहरी त परिचालन गरिएकै छन् । साथै, दलका प्रतिनिधि पनि गणनास्थल परिसरमै खटाइएका छन् । तर त्यतिले मात्र मतपत्रको सुरक्षा हुने अवस्था रहेन ।
मतपत्रको सुरक्षाका लागि बिरालो खटाइएको छ । भर्डहलभित्र राखिएको मतपत्रलाई मुसाबाट जोगाउनका लागि दुईवटा ढाडे बिरालो राखिएको छ । खुला भवन, वरपर खुला चौर र वर्षातको समय झाडी बढेका कारण हलभित्र मुसा पस्न सक्ने सम्भावना छ । मुसाका कारण मतपत्र असुरक्षित महसुस भएका कारण दुईवटा बिरालोलाई हलभित्र जाने आउने वातावरण बनाइएको छ । राजधानी दैनिकमा खबर छ ।